Úradný vestník L 305 , 08/11/1997 S. 0066 - 0068



Rozhodnutie Komisie z 31. októbra 1997 o spoločnom technickom predpise týkajúcom sa všeobecných požiadaviek na pripojenie rozhrania koncového zariadenia k 140 Mbit/s digitálnym neštruktúrovaným a štruktúrovaným prenajatým sieťam (Text s významom pre EHP) (97/751/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/263/EHS z 29. apríla 1991 o aproximácii právnych predpisov členských štátov týkajúcich sa telekomunikačného terminálového zariadenia, vrátane vzájomného uznávania ich súladu [1], zmenenú a doplnenú smernicou 93/68/EHS [2], a najmä na jej článok 6 ods. 2 druhá zarážka, keďže Komisia prijala opatrenie na identifikáciu typov koncových zariadení, pre ktoré sa požaduje spoločný technický predpis, ako aj pridružené cieľové vyhlásenie; keďže by sa mali prijať zodpovedajúce zosúladené normy, alebo ich časti, zavádzajúce základné požiadavky, ktoré sa majú transformovať do spoločných technických predpisov; keďže spoločný technický predpis prijatý v tomto rozhodnutí je v súlade so stanoviskom ACTE, PRIJALA TOTO ROZHODNUTIE: Článok 1 1. Toto rozhodnutie ustanovuje požiadavky na koncové zariadenia, ktoré môžu byť pripájané ku koncovému bodu verejnej telekomunikačnej siete digitálnych prenajatých okruhov otvorenej siete ONP 139264 kbit/s neštruktúrovaných (D140 U) alebo digitálnych prenajatých okruhov ONP 139264 kbit/s štruktúrovaných (D140 S) s rýchlosťou prenosu informácií 138240 kbit/s bez obmedzenia binárneho obsahu a spadajúcich do pôsobnosti zosúladenej normy uvedenej v článku 2 ods. 1. 2. Toto rozhodnutie zavádza spoločný technický predpis, ktorý zahŕňa požiadavky na pripojenie koncových zariadení. Článok 2 1. Spoločný technický predpis obsahuje zosúladenú normu, pripravenú zodpovedným normalizačným orgánom, zavádzajúcu v príslušnom rozsahu základné požiadavky uvedené v článku 4 písm. d) a f) smernice 91/263/EHS. Odkaz na normu je v prílohe. 2. Koncové zariadenia, ktorých sa týka toto rozhodnutie, vyhovujú spoločnému technickému predpisu uvedenému v odseku 1, spĺňajú základné požiadavky uvedené v článku 4 písm. a) a b) smernice 91/263/EHS a spĺňajú požiadavky ostatných uplatniteľných smerníc, najmä smerníc Rady 73/23/EHS [3] a 89/336/EHS [4]. Článok 3 Notifikované orgány poverené realizáciou postupov uvedených v článku 9 smernice 91/263/EHS, vzhľadom na koncové zariadenia uvedené v článku 1 ods. 1 tohto rozhodnutia, používajú alebo zabezpečujú používanie zosúladenej normy uvedenej v článku 2 ods. 1 najneskôr do jedného roka od oznámenia tohto rozhodnutia. Článok 4 Toto rozhodnutie je adresované členským štátom. V Bruseli 31. októbra 1997 Za Komisiu Martin Bangemann člen Komisie [1] Ú. v. ES L 128, 23.5.1991, s. 1. [2] Ú. v. ES L 220, 31.8.1993, s. 1. [3] Ú. v. ES L 77, 26.3.1973, s. 29. [4] Ú. v. ES L 139, 23.5.1989, s. 19. -------------------------------------------------- PRÍLOHA Odkaz na uplatniteľnú zosúladenú normu Zosúladená norma uvedená v článku 2 rozhodnutia je: Podnikové telekomunikácie (BTC) Digitálne prenajaté okruhy 140 Mbit/s neštruktúrované a štruktúrované (D140 U a D140 S) Požiadavky na pripojenie rozhrania koncových zariadení ETSI European Telecommunications Standards Institute ETSI Secretariat TBR 25 - July 1997 (s vylúčením úvodu) Doplnkové informácie Európsky inštitút pre telekomunikačné normy sa uznáva podľa smernice Rady 83/189/EHS [1]. Zosúladená norma uvedená vyššie bola vytvorená podľa oprávnenia vydaného v súlade s príslušnými postupmi v smernici Rady 83/189/EHS. Úplné znenie zosúladenej normy uvedenej vyššie možno získať od: European Telecommunications Standards Institute 650, Route des Lucioles, F-06921 Sophia Antipolis Cedex. | Commission of the European Communities, DG XIII/A/2 – (BU 31 1/7), Rue de la Loi/Wetstraat 200, B-1049 Brusel. | [1] Ú. v. ES L 109, 26.4.1983, s. 8. --------------------------------------------------